
	[bookmark: cysill]Targed/Target 1
	Cofia drafod neu ddadansoddi dyfyniadau i brofi dy ddealltwriaeth

	Gwelir trwy gydol yr aseiniad

	Targed/Target 2
	Sicrhau bod pob dyfyniad yn addas. Mae aralleirio yn ddull defnyddiol iawn o leihau nifer dyfyniadau mewn aseiniad.

	Gwelir wrth ddefnyddio damcaniaethau, tystiolaeth ac ymarfer fwy addas.



Gan gefnogi eich trafodaeth gyda theori, ymarfer a thystiolaeth o’r lenyddiaeth, adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol). Dylai’r ymateb gynnwys:

1.Darn adfyfyrio ysgrifenedig (3,500 o eiriau)
2. Proffil un tudalen o’r disgybl a chynllun cefnogi sy’n amlinellu’r ddarpariaeth, rôl rhanddeiliaid allweddol yn y broses trosglwyddo ac unrhyw ddulliau gwerthuso. (1,500 o eiriau)

Byddaf yn adfyfyrio’n feirniadol ar sut i gefnogi dysgwr unigol sydd a’i chynnydd yn cael ei effeithio gan rwystrau i’w dysgu yn ystod un cyfnod pendant o drosglwyddo. I bwrpas yr aseiniad byddaf yn cyfeirio’r plentyn o dan y ffug enw Anna. Disgybl annwyl, hoffus a charedig o flwyddyn 2 ydy Anna, sy’n hoff o gynorthwyol oedolion y dosbarth.  Profir symud i ysgol newydd yng nghanol blwyddyn ysgol pan oedd yn y  Blwyddyn 1 oherwydd rhieni yn gwahanu. Bellach, mae wedi bod yn yr ysgol am fron i flwyddyn ac yn ei chael hi’n anodd i ymgartrefu. Yn naturiol, mae newid ysgol yn ystod y flwyddyn academaidd yn gam arwyddocaol ac aflonyddgar iddi. (Holroyd & Sheppard, 1997) Gwelir gwybodaeth gadarnhaol am Anna yn y Proffil Un Tudalen er mwyn dod i’w hadnabod yn gryno am yr hyn sy’n bwysig iddi a’r ffyrdd gorau o gynnig cymorth. Gwelir hefyd Cynllun Cefnogi er mwyn nodi gweithgareddau pwrpasol dros hanner tymor i’w ddatblygu. Mae yna 4 weithgaredd yr wythnos, a disgwylir i’r gweithgareddau unigol cael eu ailadrodd yn ddyddiol er mwyn gweld cynnydd, hyder a llwyddiant.  Dywed damcaniaeth Kagan (1991, p. 44) mai 'trawsnewidiadau fertigol' yw’r newidiadau allweddol i berson ac yn yr aseiniad yma byddaf yn canolbwyntio ar yr hyn sydd wedi cael yr effaith fwyaf ar Anna – sef newid ysgol.  Er hyn, mae’n bwysig nodi byddai Anna hefyd yn profi 'trawsnewidiadau llorweddol,’sy’n llai nodedig na thrawsnewidiadau fertigol ac yn digwydd o ddydd i ddydd, er enghraifft - ffarwelio â theulu yn y bore neu symud o chwarae i waith cofnodi neu ysgrifenedig. (Kagan, 1991, p. 46) Gwelaf hefyd bod nifer o’r trawsnewidiau fertigol yn gallu cael ei hintergreiddio mewn i’r trawsnewidiau llorweddol. 
Mae damcaniaeth Robinson (2011) yn awgrymu bod trosglwyddiadau yn rhan o ddatblygiad plentyn. Ar y cyfan rwy’n cytuno gyda hyn ac yn naturiol mae’n gyfnod heriol ac y mae’n effeithio’u ymdeimlad o berthyn. Ond mae pob plentyn yn ymateb i sefyllfaoedd yn wahanol felly mae angen eu trin yn wahanol ac i fod yn ymwybodol gan ddeall y plentyn a’i trin yn sensitif (Young Minds, 2017) Dywed Theori Froebel y dylai pob plentyn gael ei drin fel unigolyn a dylid annog eu galluoedd unigryw i dyfu. (Fröbel, 1912)Rhaid hefyd nodi  “bod plant ag ADY yn gallu teimlo’n fwy ynysig a bregus os nad yw’r trefniadau trosglwyddo wedi’u sicrhau o flaen llaw.” (Bowen, 2022)
Mae symud ysgol yn anodd ac yn gallu teimlo’n unig ac ynysig wrth geisio gwneud ffrindiau newydd, dod i arfer gydag athrawon newydd a deall y drefn beunyddiol. (Dockett, 2007) Datgelodd astudiaeth yn 2012 yn y cyfnodolyn "Child Development" fod plant a symudodd yn perfformio'n sylweddol is mewn meysydd mathemateg a darllen. (Blair & Raver, 2012) Yn ogystal, gall yr amser a dreulir yn symud ac addasu i amgylchoedd newydd osod plentyn yn ôl gan fod angen amser ar blant i ddal i fyny â'u cyfoedion. (Guidry, Test, & Bloomfiled, 2013)
Mae doctoriaid wedi rhoi diagnosis bod Anna ar y sbectrwm mudandod dewisiol sy’n math o bryder cymdeithasol ac yn gwneud yn anallu i siarad mewn lleoliadau cymdeithasol. (NHS, 2019) Darganfyddir ei fod yn hanfodol bod yr holl staff yn yr ysgol newydd yn deall natur a goblygiadau mudandod dewisiol ac na fydd pwysau ar y plentyn i siarad tan ei bod yn barod. (Hua & Major, 2016, p. 118) Dylid rhoi sicrwydd i'r plentyn gan rieni a staff. (McHolm, Cunningham, & Vanier, 2005)
Oherwydd hyn mae Anna yn amharod i siarad gyda disgyblion eraill  ac yn ymddangos wedi ei "barlysu" gydag ofn pan yn gofyn cwestiwn o flaen cyfoedion gan naill ai peidio ateb neu mynnu sibrwd yr ateb i’r athrawon.  Ar ôl trafodaeth gyda mam, dywedir ei bod yn sgwrsio adref er nad yw’n ynghannu’n glir. Rhaid cofio bod Anna yn newydd i’r ysgol a rhaid sicrhau amgylchedd sy’n teimlo’n ddiogel a chyfforddus. (NHS, 2019)  Mae ymdeilmad o “berthyn yn cael dylanwad ar gyrhaeddiad a pha mor llwyddiannus y gwna’r plentyn drosglwyddo.” (Bowen, 2022) Mae hyn yn uwchoeluo pwysigrwydd adnabod y plentyn yn dda drwy gyd- weithio gyda rhieni a’r therapydd a derbyn canllawiau am y ffordd orau o gefnogi ac atgyfnerthu'r cynnydd mae hi'n ei wneud. (Cohan, Chavira, & Stein, 2006, p. 1087) Beth sy’n bwysig i Anna yw bod ei hathrawon, rhieni a therapydd i gyd gweithio gyda’i gilydd gan rannu nodau, awgrymiadau ac adborth. (McHolm, Cunningham, & Vanier, 2005) 
Fel athrawon mae rhai perthnasau gyda rheini yn gallu bod yn her. (Carmona-Halty, Salanova, & Schaufeli, 2020, p. 6)  Mae’r GIG yn nodi bod rhai sefyllfaoedd teuluol yn creu teimladau o dristwch a bryder, felly gall ceisio cyfathrebu gyda rheini roi fwy o straen teuluol, a dydy hyn ddim yn ddelfrydol yn sefyllfa Anna. (NHS, 2022)  Bydd cyfnodau ble bydd Anna yn cael ei thynnu allan o’r dosbarth i dderbyn cefnogaeth, felly bydd angen trafodaeth i fod yn gytun ar y drefn yma.    
Wrth i mi greu cynllun i gefnogi Anna, roedd angen mwy o sylw ar y meysydd ddysgu a phrofiad Ieithoedd, Llythrennedd a Chyfathrebu ac Iechyd a Lles.  ( Llywodraeth Cymru, 2022) Wrth edrych ar y datgnaiadau o’r hyn sy’n bwysig, roedd  angen i’r disgrifiadau ddysgu adlewyrchu amcanion y wers.  Gan fod Anna ym mlwyddyn 2, roeddwn yn ceisio anelu i fwrw camau cynnydd 2. Ond, wrth eu hastudio’n fanwl, yn aml, byddai bwrw camau cynnydd 1 yn fwy addas i’w taith hi ar hyd y continwwm Dysgu. ( Llywodraeth Cymru, 2022)
Mae mor bwysig i’r athrawes adnabod anhawsterau mor gynnar ag sy’n bosib gan weithredu a chyfathrebu gyda’r Cyd-gysylltydd Anghenion dysgu ychwanegol. (Bellman, Byrne, & Sege, 2013, p. 346)  Nesaf, mae angen asesu a chasglu gwybodaeth ar Anna. Yna o’r darganfeydd gwnaethom arsylwi, mae angen cynnal cyfarfod gyda rhieni er mwyn eu hysbysu o’r pryderon. (Berthelsen & Walkers, 2008, p. 36) Mae dyletswydd ar y CADY  i gynghori’r athro ar strategaethau i ddefnyddio fel ffordd ymlaen. (Cyngor Sir Benfro, 2020) Wrth symud ymlaen, pe bai’r broblem yn parhau heb ddangos gwelliant, bydd yr ysgol yn cysylltu ag asianteithau proffesiynol alllanol. Yn sicr mae angen ystyried cysylltu â therapydd Iaith a Lleferydd i asesu Anna er mwyn targedu’r gwendidau y mae’n ymddangos. (Schum, 2002)
Gwelir ymchwil a oedd yn cynnwys hanner cant o blant â mudandod dewisiol eu gwerthuso'n systematig drwy gyfrwng cyfweliadau a sgôr clinigol a dyma'r driniaeth oedd fwyaf effeithiol  (DUMMIT III, Tancer, Asche, Martin, & Fairbanks, 1997, p. 660) Nod yr ymyrraeth yw helpu i fagu drwy atgyfnerthu profiadau ble siaradir yn llwyddiannus a dangos llawer o ganmoliaeth. (DUMMIT III, Tancer, Asche, Martin, & Fairbanks, 1997, p. 660) Mae technegau therapi yn helpu fynd i afael â’r problemau emosiynol eraill gan Anna. Cytunir arolwg tebyg a ddefnyddiwyd disgyblion gyda mudandod dewisiol bod 85% o’r sampl wedi gwneud canlyniadau rhagorol gyda gwaith llafar yn y dosbarth ac adref ar ôl ymyraethau seicoddynameg (Krohn, 1992, p. 712)
Wrth gwrs, mae yna nifer fawr o fanteision i ymyraethau a fydd o ddefnydd mawr i Anna. Ond yn anffodus byddai angen i’r ysgol ystyried blaenoriaeth disgyblion eraill a chost. Mae’r diwygio cyllid cenedlaethol hefyd yn dod a rhyw faint o ansicrwydd ar adeg pan fo disgwyliadau ar safonau addysgol yn cynyddu. (Leigh, 2020) Gwelir bod cyllid iechyd cyhoeddus (sy’n ariannu nyrsys ysgol a gwasanaethau iechyd meddwl) wedi gweld gostyngiad o £700 miliwn i’ cyllid rhwng 2014/15 a 2021/21. (Local Goverment Assosication, 2022) Mae cyllid yn broblem ar gyfer bob ysgol ond rhaid i’r ysgol blaenoriaethu a phenderfynnu os mae’r ymyrraeth penodol werth yr arian.
“Once through the referral process and finally able to get specialist support, even young people with life-threatening conditions can wait more than 100 days before receiving any form of treatment.” (Local Goverment Assosication, 2022) sydd yn broblem ychwanegol. Ar gyfartaledd y maen cymryd hyd at 200 diwrnod am ymyrraeth ar gyfer plentyn i ddechrau o fewn ysgol. (Local Goverment Assosication, 2022)  Mae tua 75% o bobl ifanc sy’n profi problem iechyd meddwl gorfod aros mor hir am driniaeth eu bod eu cyflwyr yn gwaethygu neu hyd yn oed yn waeth methu cael eu weld am unrhyw driniaeth. (Local Goverment Assosication, 2022)
Wrth i ni ystyried hyn, mae cynnig Cynllun Cefnogi yn hanfodol bwysig er mwyn teilwra i anghenion penodol Anna gan ddefnyddio adnoddau’r ysgol a’r cymorth sydd ar gael yn barod.
Dywed Anna yn y proffil un tudalen byddai o gymorth iddi gael amserlen gweledol ac i’w hysbysu pan mae’r trefniadau yn newid. Fel llawer o blant yn gyffredinol, mae’n cael trafferth gyda newid ac mae cysondeb yn gweithio’n well iddi. (Sroufe, 2000)  Rhaid gwario pum munud yn y bore er mwyn trafod yr hyn a fydd yn digwydd yn ystod ei diwrnod, a bydd hyn yn sicrhau amgylchedd mwy hamddennol iddi. I ychwanegu at yr amselen gweledol, byddai’n syniad i gael bwrdd sy’n dangos ‘Nawr’, ‘Nesaf’ ac ‘Wedyn’ er mwyn ffocysi’n well ar y gweithgareddau. Gall y bwrdd o’r fath yma bod yn fuddiol i Anna gan fod dilyn cyfarwyddiadau yn profi’n anodd iddi. 
Gwnaethwyd y weithgaredd hyn oherwydd yn ddamcaniaeth Bruner, cynnigodd dri dull ar ddatblygiad gwybyddol plant sef enactif (gweithred) eiconaidd (delwedd) symbolaidd (iaith). (Bovet, Sinclair, Smock, & Inhelder, 1996) Felly er mwyn helpu Anna rhaid sicrhau bod yr amserlen yn cael ei weithredu bob dydd ac ei bod yn hollol ymwybodol o’r trefniadau, yn cael ei ailadrodd ar lafar yn ystod y dydd ac yn weledol drwy lluniau ar y wal yn y dosbarth. Gall cymryd lle gyda’r athrawes neu’r cynorthwydd dosbarth. Mae hyn ond wedi cael ei nodi i wneud bob dydd yn yr wythnos cyntaf o’r hanner tymor, ond gellir cael ei rhoi ar waith cyhyd ag sydd angen. 
Pwysleisia Bruner bod iaith yn bwysig ar gyfer gallu cynyddol i ymdrin a chysyniadau haniaethol ac  er mwyn cyfarthrebu. (Bovet, Sinclair, Smock, & Inhelder, 1996) Mae gan Anna rhywstr iaith felly mae gwneud hyn yn anodd iawn. Dywed Bruner bod plant yn llunio eu gwybodaeth eu hyn drwy drefnu a chategoreiddio gwybodaeth ac y ffordd fwyaf effethiol o wneud hyn yw i ddarganfod yn hytrach na drwy athro yn dweud. (Bovet, Sinclair, Smock, & Inhelder, 1996) Dangosai Anna mwynhad mawr o wario amser ar ben ei hun yn yr awyr agored. Teimlai rhyddhad mawr archwilio gwaeadau gwahanol yn enwedig yn yr ardal dŵr. Am y rhesymau hyn, teimlais bod angen cynllunio gweithgareddau pwrpasol iddi yn ei chynllun cefnogi.
Enghraifft o weithgaredd Ardal Allanol yn y cynllun ydy Helfa Natur. (gwelir yn y Cynllun Cefnogi) Ar ôl casglu gwrthrychau natur gyda gweadau gwahanol fel cônau pîn, brigau, cerrig, concers, fe’u rhoddir mewn bag teimlo. Wrth iddyn nhw ddod o hyd i wrthrychau sy'n cyfateb, mae angen cyflwyno geirfa disgrifiadol fel llyfn, garw, ysgafn. Bydd cofnodi‘r deunydd ar dabl yn cyfoethogi geirfa.
Hefyd dysgu’r trwy gyffwrdd a gweadau gwahanol gan gryfhau sgiliau echddygol plentyn. (White, 2013, p. 5) Er enghraifft, bydd gafael, dal, gwasgu, pentyrru, pocio, arllwys neu ysgrifennu yn helpu plant i gryfhau'r cyhyrau yn eu corff, a hefyd yn eu helpu i ddatblygu cydsymud dwylo cryfach. (O'Brien, 2009, p. 55) Yn sicr, mae hyn yn rhywbeth sydd angen gweithio arno gyda Anna er mwyn gwella sgiliau llawysgrifen.
Darganfyddir ei fod yn dasg anodd i Anna gymryd rhan yn nhasgiau dosbarth gyda’i chyfoedion. Felly ar y cychwyn rhoddir yr opsiwn i’r weithgaredd yma ddigwydd fel unigolyn gyda’r cynorthwydd dosbarth. Ond ar ôl ymchwilio mewn i ddamcaniaeth Vygotsky, penderfynnir iddo ddigwydd fel grwp ffocws er mwyn magu hyder wrth siarad â phobl newydd, gan greu'r amgylchedd perffaith i ddechrau sgyrsiau a gwneud ffrindiau.  Yn achos Anna gallai hyn ond fod i wrando ar sgyrsiau bob dydd rhwng ei chyfoedion.  Mae ddamcaniaeth Lev Vygotsky yn dystiolaeth bod rhyngweithio â chyfoedion yn ffordd effeithiol o ddatblygu sgiliau a strategaethau cyfathrebu. (Bruner, 1984) Mae'n awgrymu bod athrawon yn defnyddio ymarferion dysgu cydweithredol lle mae plant yn gallu datblygu gyda chymorth gan gyfoedion mwy medrus - o fewn parth datblygiad procsimal. (Bruner, 1984)
Ffocws yr hanner tymor yw iddi ymgartrefu gan fagu hyder a theimlo’n gyfforddus gan “ddysgu drwy chwarae” a gyda’r continwwm dysgu cyfrannol newydd yn seiliedig ar hyn gan y Cwricwlwm Newydd i Gymru gellir ei weithredu yn yr ystafell ddosbarth ar gyfer bob dysgwr. ( Llywodraeth Cymru, 2022)  Yn dilyn ymchwil mewn ysgolion gwelir bod “dysgu yn yr Awyr Agored yn gwella datblygiad cymdeithasol, corfforol, creadigol, diwylliannol a phersonol pobl ifanc” (Agored Cymru, 2022) Dywed Anna ei hun y byddai “wedi diddori gyda gweithgareddau ymarferol” ac os fydd hyn yn helpu gyda’r trosglwyddiad, mae rhaid ystyried a gweithredu. Cefnogi’r damcaniaeth Ulrich y syniad ac yn esbonio manteision natur er mwyn lleihau straen gan ddisgrifio roedd dynolryw yn byw yn yr awyr agored ac mae hyn wedi cael ei golli drwy esblygiad. (Ulrich, et al., 1991, p. 205)
Gwelir enghraifft o ddefnydd ardal allanol gan Ysgol Feithrin Pontypwl. Y mae’n dangos ymarfer effeithiol sydd a nifer o syniadau newydd mewn adroddiad gan Estyn (2022) “The nursery makes extensive use of the excellent local park to learn about nature and the seasons. Visits are organised to the library, weekly market and local supermarket” Mae hyn yn rhoi cyfle i weithio a rhyngweithio â chyd-ddisgyblion mewn amgylchedd gwahanol i’r ysgol. Mae hyn yn ffordd i ddisgyblion fod yn rhan o’i gymuned leol ac yn annog chwilfrydedd. Mae'r plant yn frwdfrydig am y cyfleoedd dysgu o'u cwmpas gan ymestyn a datblygu eu syniadau eu hunain yn hyderus  “The children work well as a team and develop as ambitious and capable learners.” (Estyn, 2022)
Mae sgiliau ffonolegol yn gymhwysedd cynnar allweddol gan gynnwys ymwybyddiaeth benodol o strwythyr. (Schuele, 2008) Mae Anna yn dangos anhawster i ynghanu rhai synau ac yn dawel mewn sefyllfaoedd cymdeithasol. Yn y cynllun cefnogi gwelir byddwn yn adeiladu ei hymwybyddiaeth i ddefnyddio geiriau, sillafau, rhythm ac wedyn odl. Mae dangos gwybodaeth o synau mewn geiriau a’r gallu i’w trin yn dangos sgiliau ffonolegol da. (Schuele, 2008)  Sylwais yn ystod fy mhrofiad Dysgu bod llawer o ddisgyblion yn dangos anawsterau darllen a sillafu a thrwy darparu cyfleoedd i chwarae gemau a gweithgareddau i hyrwyddo sgiliau ffonolegol, roedd gwelliant camau cynnar darllen yn amlwg. Yn sicr, credaf bydd Anna yn elwa wrth fod yn ymwybodol o’r synau y mae’n ei chlywed gan sicrhau seinio’n gywir. Mae Anna tu ôl ar ehangu geiriau ac yn ei weld yn anodd trafod. Yn y trydydd wythnos o’r Cynllun Cefnogi mae angen iddi gyrraedd nod  “Rwy’n gallu segmentu a chyfuno” drwy rhoi geiriau mewn brawddegau, ddangos ymwybyddiaeth sillafau a rhythm a’i segmentu sydd o dan “Ieithoedd Llythrennedd a Chyfathrebu” - Cam Cynnydd 1 – er dylai wedi symud ymlaen o hyn y maen bwysig adnabod bod y sylfaenol yn gywir. ( Llywodraeth Cymru, 2022) Gobeithwn arwain ymlaen at “adnabod nodweddion gwahanol fathau o destunau a defnyddio iaith briodol i siarad amdanyn nhw” (Cam Cynnydd 2) erbyn wythnos 4  gan ddeall odl a rhigymau. (Llywodraeth Cymru, 2022)
Gwelir yn y Cynllun Cefnogi bod gweithgaredd defnyddio pyped i ganolbwyntio ar sillafau.  Ar ôl gwneud ymchwil, mae plant sy’n cael trafferth sgwrsio ag eraill yn yn dangos ffafriaeth  gydag anifail anwes neu dedi oherwydd bod llai o farnu (Carmona-Halty, Salanova, & Schaufeli, 2020, p. 8)  Dywed Anna ei bod yn hoff o wylio ffrindiau yn cymdeithasu ac yn sgwrsio ond yn cymysgu geiriau wrth fentro. (Proffil Un Tudalen) Am y rhesymau hyn, mae’r gweithgareddau ffonolegol yn bwysig er mwyn gwella ei trafodaethau, a fydd yn y pendraw yn codi ei hyder. Credaf bydd ymyrraeth datblygu ffonolegol yn gwella cyfathrebu Anna gydag ffrindiau ac athrawon gan arwain i’r gymuned ehangach.

Mae angen edrych ar nifer o agweddau “Ieithoedd Llythrennedd a Chyfathrebu” o dan y Maes Dysgu a Phrofiad, credaf y byddai’n elwa gyda gweithgareddau Llyfr Stori sydd a lot o ddarluniadau. ( Llywodraeth Cymru, 2022) Bydd angen darluniadau lliwgar da i danio’r dychymyg. Roeddwn wedi gwirioni gyda chyfres Aled Afal yn ystod fy mhrofiad dysgu a chredaf bydd y darluniadau yn y llyfrau’n darparu cyfleoedd parhaus i ddatblygu’n sgiliau cymdeithasol, siarad a gwrando, meddwl a chreadigedd Anna. Felly mae datblygu rhain yn amcanion dros y chwe wythnos yng nghynllun cefnogi Anna. Bydd angen “trafod darluniadau sy’n darparu pwyntiau cymhelliant” er mwyn cyrraedd y Maes Dysgu a Phrofiad “Ieithoedd, Llythrennedd a Chyfathrebu,” o dan Cam Cynnydd 2. ( Llywodraeth Cymru, 2022)  Erbyn diwedd y cyfnod cefnogi, dylai fod Anna yn “gallu deall ac ymateb i ystod o gwestiynau a chyfawyddiadau aml-gam mewn amrywiaeth o gyd-destunau cyfarwydd ac anghyfarwydd” ( Llywodraeth Cymru, 2022)  Trwy rhoi cyfleoedd holi i Anna, bydd ei sgiliau meddwl yn datblygu gan ymestyn ei geirfa i allu ymateb yn ffordd fach ei hun.
Fel sonir, mae damcaniaeth Vygotsky yn canolbwyntio bod pob cam yn adeiladu ar y rhai blaenorol, sef pwrpas gweithgareddau Aled Afal, felly bydd angen herio ychydig yn fwy bob wythnos er mwyn gweld cynnydd. (Erbil, 2020, p. 1157) Bydd cwestiynau yn cael ei ofyn ar y llyfr ac bydd angen asesu sgiliau “gwrando ar eraill a thalu sylw iddynt” ( Llywodraeth Cymru, 2022) Mae yna cydberthynas rhwng hunan-barch isel a methiant academaidd. (McMartin, 1995, p. 102) felly, fel nodir yn flaenorol, bydd disgwyl dangos canmoliaeth i feithrin hyder ac ymdeimad o berthyn er mwyn annog ei hunan gred.  (Dalgas-Pelish, 2006)
O fy mhrofiad PAP i, roedd ymyrraeth ‘ChATT’ yn bodoli yn y dosbarthidau a sylweddolais yr effaith cadarnhaol cafodd yr ymyraethau yma ar unigolion. Sesiynau byr a sionc gyda grwpiau bach oedd orau a byddai Anna yn elwa gyda sesiynau tebyg i’w  hamserlen  Byddai angen sgrinio’r disgyblion oedd yn dangos anghenion iaith, lleferydd a chyfathrebu ac yna defnyddir y rhaglen i ddatblygu eu sgiliau gyda grwpiau bach gan ganolbwyntio ar ddatblygu eu sgiliau chwarae, dealltwriaeth, mynegiant, cymdeithasol, lleferydd a sylw a gwrando. Mae rhaglen ChATT yn deall pwysigrwydd cyfathrebu a sgiliau iaith a lleferydd. Yn sicr, ystyriaf byddai ymyrraeth ChATT o fudd i ddatblygu addysg Anna ymhellach. Yr wyf wedi dewis i ganolbwyntio ar y datblygiad cymdeithasol yn bennaf ond teimlaf bod nifer o sgiliau eraill yn plethu trwyddo’n naturiol.  Mae ChATT hefyd yn cynnwys adnabod teimladau, mynegiadau sy’n cyfateb gyda’r teimladau. Mae hyn i gyd yn canolbwyntio ar “iechyd a lles.”  ( Llywodraeth Cymru, 2022) Wrth gwrs, mae hyn yn broses sy’n datblygu dros chwe wythnos er mwyn ei helpu i ddeall eu hemosiynau ac i deimlo’n cyfforddus yn rhannu unrhyw bryderon neu ofidiau. ( Llywodraeth Cymru, 2022)

I grynhoi, gwelir gall symud plentyn o un ysgol i un arall fod yn brofiad aflonyddgar a gellir effeithio’n ddifrifol are eu addysg. (Kagan, 1991, p. 46)  Mae’r ffaith bod Anna yn dangos anawsterau iaith, lleferydd a chymdeithasol yn ogystal yn mynd i gael effaith ar ei chynnydd academig. Mae sefydlu cyswllt cadarn rhwng yr ysgol a’r cartref mor bwysig er mwyn i’r rhieni i’w chefnogi hi adref gyda’r prosesau yn ogystal. (Carmona-Halty, Salanova, & Schaufeli, 2020, p. 3) Dangosai theori gymdeithasol Bandura i fodelu yn dangos esiampl o ymddygiad rhieni, ffrindiau, ac athrawon er mwyn dangos esiampl o ymddygiad i arsylwi ac efelychu. (Bandura, 1997)

Wrth wneud gwaith ymchwil ar gyfer yr aseiniad yma, fe wnaeth e fy nharo bod bylchau mewn sgiliau emosiynol ac iaith yn gallu cael effaith negyddol ar lles a hunan-hyder. (Burnett, 1994, p. 166) Mae’n dod i’r amlwg bod  nifer o sgiliau sylfaenol ar goll gydag Anna ond roedd angen penderfynu ar yr ymyrraethau a fydd yn cael yr effaith mwyaf. Mae sgrinio manwl ChATT yn uwcholeuo’r gwendidau ar draws nifer o sgiliau ac hyderaf bydd ymyrraeth ChATT yn gwella’i hyder i gyfathrebu a fydd yn arwain at wneud ffrindiau, gwella hyder ac yn raddol yn datblygu sgiliau iaith a lleferydd.

Mae asesu yn chwarae rôl pwysig i ddeall cynnydd plentyn ac felly yn gallu helpu athrawon i gynllunio er mwyn gwneud cynnydd pellach. (Sattler, 2001)  Rhaid asesu’n gyson er mwyn gweld os mae Anna yn dangos gwelliant yn y meysydd dysgu a phrofiad a gwnaethom grybwyll wrth wneud y gweithgareddau yn y Cynllun Cefnogi. Mae’n hanfodol asesu cynnydd yn aml er mwyn addasu’r strategaethau i gwrdd ag anghenion Anna. Yn sicr, mae asesu yn rhan anatod o ddysgu a bydd dod o hyd i lefel ddealltwriaeth Anna ar y pynciau yn ein helpu ni i ddysgu’n fwy effeithiol.   

Rwyf wedi datblygu’n broffesiynol wrth gwblhau’r aseiniad yma gan wella fy ngwybodaeth ar strategaethau byddaf yn mynd i’r ysgol gyda mi. Rwyf wedi cael y cyfle i ymchwilio mewn i ddamcaniaethau a’r rhesymau mae angen gwneud pethau penodol mewn dosbarth.  Hefyd, rwyf wedi gallu ymchwilio mewn i’r strategaethau ar waith gan ddefnyddio gwefannau estyn sy’n dangos arferion da i ddefnyddio mewn dosbarth. Yn bendant, mae hyn wedi bod o fudd i mi ac wedi ehangu fy wybodaeth. Hefyd, mae’n bwysig cadw mewn cof bod trosglwyddiadau yn cael effaith gwahanol ar ddisgyblion a bydd y gweithgareddau addas yn amrywio yn ôl ei rwystrau dysgu.  




Nodiau Miss Thomas
Mae Anna yn hoff o waith ymarferol yn yr ardal allanol.
Pan mae Anna wedi llethu, mae angen amser tawel iddi i fyfyrio a chael seibiant. Gwelir bod rhoi cyfle iddi fynd i’r ardal ddŵr yn yr ardal allanol i gael seibiant o’r dosbarth yn rhoi cyfle iddi adlewyrchu.
Mae’n bwysig i Anna ddeall trefn y dydd yn dilyn y gofrestr gan ei hysbysu unrhyw newidiau bach.
Rhan 2 
Proffil Un Tudalen
[image: ]
Anna 
Blwyddyn 2
Beth mae pobl yn edmygu amdanaf?
Mae fy nheulu’n dweud fy mod i’n........
hapus
brysur
Mae fy ffrindiau’n dweud fy mod yn.......
dawel
ddoniol 
Mae fy athrawon yn dweud fy mod i’n.....
gofalgar 
helpwr da 












Sut i fy nghefnogi 
· Rwy’n hoff o fynd i gerdded pan fod Miss Thomas yn siarad ar y carped. Er mwyn fy ngefnogi, gwnewch yn siwr fy mod yn eistedd yn y blaen ar bwys Miss. Os rwy’n crwydro, galwch fy enw yn ysgafn i fy atgoffa bod hi’n amser gwrando.  
· Weithiau, rwy’n cael trafferth i ganolbwyntio mewn grwpiau mawr ac yn hoff o grwpiau ffocws gyda Miss. Dydw i ddim yn hoffi bod mewn ardaloedd yn gorfod gweithio’n annibynnol. Hefyd, rwy’n gweithio yn dda gyda chymorth 1:1.
· Mae gormod o wybodaeth yn gallu fy nrysu. Er mwyn fy helpu gyda hyn, hoffwn i chi rhoi cyfarwyddiadau gweledol syml a byr.
· Rwy’n hoff o chwarae ac arbrofi gyda fy nwylo, yn enwedig o gwmpas yr ardal ddwr. Byddaf wedi diddori gyda gweithgareddau ymarferol.
· Rwy’n hoffi dilyn trefn ac yn colli Mam yn aml pan yn yr ysgol. Er mwyn dangos cefnogaeth hoffwn amserlen gweledol yn y dosbarth i fynd ato.





Beth sy’n bwysig i mi
Gwario amser gyda Mami 
Cyfri
Eisiau dysgu dal pel 
Mamgu a Datcu
Chwarae tu allan yn y glaw 
Cwtch Tawel 
Lego 
Ipad 













	Cynllun Cefnogi 


	Nod y Wers
	Gweithgareddau
	Cysylltiadau a’r Cwricwlwm

	
	1.
 Grwp ChATT – Datblygiad   Cymdeithasol 

I ddefnyddio amserlen gweledol

	Edrychir ar amserlen weledol gan ddefnyddio cardiau eglur i drefnu’r diwrnod. Defnyddir bwrdd nawr/nesaf i strwythuro trefn y diwrnod.
	MAES DYSGU A PHROFIAD                         Iechyd a lles
Cam Cynnydd 2:
Rwy’n gallu adnabod a dilyn rheolau a normau gwahanol grwpiau a sefyllfaoedd rwy’n cymryd rhan yddyn nhw.

	
	2.
 Cynllun Aled Afal

I ateb cwestiynau am ddarluniadau a stori Aled Afal
	Darllen y stori gan cyflwynio a disgrifio cymeriadau. 

“Mae Aled Afal yn yr Ardd ac yn codi llaw.”

Holi cwestiynau pwrpasol: Ydych chi yn gallu codi llaw? Beth ydych yn gwneud i gyfarch eich ffrindiau?
	MAES DYSGU A PHROFIAD   Ieithoedd, Llythrennedd a Chyfathrebu

Cam Cynnydd 2:
Rwy’n gallu deall ac ymateb i ystod o gwestiynau a chyfarwyddiadau aml-gam mewn amrywiaeth o gyd-destunau cyfarwydd ac anghyfarwydd


	
	3.
Gweithgareddau Ardal Allanol

I fynd ar helfa natur i chwilio 
	 Mynd ar daith allanol i ardd yr ysgol i ymchwilio nodweddion deunydd natur. Bydd angen eu casglu a’u gosod ar dabl garw/llyfn. Annog ac esbonio’r darganfeydd.
	MAES DYSGU A PHROFIAD            Gwyddoniaeth a Thechnoleg

Cam Cynnydd 2:
Rwy’n gallu archwilio a disgrifio priodweddau defnyddiau, a chyfiawnhau’r defnydd a wneir ohonyn nhw.

	
	4.
Ymwybyddiaeth Ffonolegol

Taro geiriau mewn brawddegau
	Wrth ddweud brawddeg hyd at 5/6 gair – bydd angen taro’r drwm am bob gair a clywir. Mae angen dweud y geiriau i ffurfio’r frawddeg. 
	MAES DYSGU A PHROFIAD   Ieithoedd, Llythrennedd a Chyfathrebu

Cam Cynnydd 1:
Rwy’n gallu segmentu a chyfuno.
Rwy’n dechrau datblygu fy ngwybodaeth o gyfatebiaeth graffem-ffonem.



	Wythnos 2
	Nod y Wers
	Gweithgareddau
	Cysylltiadau a’r Cwricwlwm

	
	1.
 Grwp Chatt

I adnabod a mynegi teimladau

	Loto Teimladau – chwarae gem Loto gan ddefnyddio cardiau fflach teimladau.
Mae angen dweud beth yw deimlad pob carden gan symud ymlaen i rhoi mewn cyd-destun bywyd go iawn.
	Cam Cynnydd 2:

Rwy’n gallu mynegi fy anghenion a’m teimladau yn fy ngydberthnasau, ac rwy’n sylwi ar anghenion a theimladau pobl arall.

	
	2.
 Cynllun Aled Afal

I ateb cwestiynau sy’n deillio o ddarluniadau a stori
	Trafod darluniad tudalen 3 – Yn yr Ardd.
Darparu cyfleuoedd cwestiynu 

e.e Pam mae’r balwm yn symud? Beth allwch CHI symud? Sut? Pa ran o’ch corff allwch chi symud i wneud swn?
	Cam Cynnydd 2:

Rwy’n gallu deall ac ymateb i ystod o gwestiynau a chyfarwyddiadau aml-gam mewn amrywiaeth o gyd-destunau cyfarwydd ac anghyfarwydd


	
	3.
Gweithgareddau Ardal Allanol

I archwilio seiniau
	Mynd ar daith sain i ddarganfod seiniau wrth daro deynydd allanol amrhywiol (pren, metal carreg) gan ddefnyddio darnau o frigau. Bydd angen cyfri’r curiadau a chreu patrymau ailadroddus.
	Cam Cynnydd 2:

Rwy’n gallu archwilio a mynegi priodweddau sylfaenol sain.

	
	4.
Ymwybyddiaeth Ffonolegol

I ddangos ymwybyddiaeth sillafau a rhythm.
	Gwrando a chopio rhythmau syml a wneir gydag offerynnau taro.
	Cam Cynnydd 1:
Rwy’n gallu segmentu a chyfuno.

Rwy’n dechrau datblygu fy ngwybodaeth o gyfatebiaeth graffem-ffonem.






	Wythnos 3
	Nod y Wers
	Gweithgareddau
	Cysylltiadau a’r Cwricwlwm

	
	1.
 Grwp ChATT - iaith

Gallu cyfatebu ac esbonio achos ac effaith

	Chwarae gem cardiau achos/effaith gan ddatblygu i ddefnyddio brawddegau.

e.e ciciodd y bachgen y pel. Torrodd y ffenest
	Ieithoedd, Llythrennedd a Chyfathrebu

Cam Cynnydd 2:

Rwy’n gallu defnyddio brawddegau syml ac aml-gymalog.


	
	2.
 Cynllun Aled Afal

Trafod darluniadau sy’n darparu pwyntiau cymhelliant dechrau
	Trafod darluniad– Bwthyn y Goeden Afal  (tudalen 5)
Holi cwestiynau gan ddisgrifio’r Bwthyn, y grisiau.

e.e. Sawl ffenest sydd i’w weld? A’i odrif/eilfrif ydy o? Sawl gris sydd yn arwain at y drws bach coch? Pa siap ydyn nhw?
	Cam Cynnydd 2:

Rwy’n gallu deall ac ymateb i ystod o gwestiynau a chyfarwyddiadau aml-gam mewn amrywiaeth o gyd-destunau cyfarwydd ac anghyfarwydd



	
	3.
Gweithgareddau Ardal Allanol

I archwilio defnyddiau allanol er mwyn creu lloches i Tedi 
	Creu lloches i Tedi gan ddefnyddio deunydd naturiol. Ychwanegu blanced gan ei osod mewn lle gyda phegiau mawr. Gan ddefnyddio stori lluniau, gall Anna ‘ddarllen’ stori i Tedi.
	Cam Cynnydd 2:

Rwy’n gallu archwilio a disgrifio priodweddau defnyddiau, a chyfiawnhau’r defnydd a wneir ohonyn nhw.

	
	4.
Ymwybyddiaeth Ffonolegol

I ddefnyddio sillafau i greu geiriau 
	Dydy’r pyped ddim yn gallu dweud y geiriau’n gywir ond mae angen help i dorri’r gair mewn i sillafau.
	Cam Cynnydd 1:

Rwy’n gallu segmentu a chyfuno.
Rwy’n dechrau datblygu fy ngwybodaeth o gyfatebiaeth graffem-ffonem.





	Wythnos 4 
	Nod y Wers
	Gweithgareddau
	Cysylltiadau a’r Cwricwlwm

	
	1.
 Grwp ChATT – Iaith

I drafod teimladau sy’n cyfatebu â’r teimlad


	Gêm emosiynau –amser cylch gyda grwp bach

e.e “Pawb i ddangos gwê n er mwyn dangos eich bod yn hapus” 
	MAES DYSGU A PHROFIAD 
Ieithoedd, Llythrennedd a Chyfathrebu

Cam Cynnydd 2:
Rwy’n gallu siarad yn glir, gan amrywio mynegiant ac ystumiau er mwyn cyfathrebu fy syniadau.

	
	2.
 Cynllun Aled Afal

I ateb cwestiynau am ddarluniadau a stori Aled Afal
	Trafod darluniad tudalen 7– Y Drws Bach Coch 
Holi Cwestiynau

e.e Pa liw yw’r drws? Pa liw yw eich drws CHI? Pam ydych chi’n meddwl bod y drws ar agor? Beth sydd angen er mwyn agor y drws?
	Cam Cynnydd 2:

Rwy’n gallu deall ac ymateb i ystod o gwestiynau a chyfarwyddiadau aml-gam mewn amrywiaeth o gyd-destunau cyfarwydd ac anghyfarwydd


	
	3.
Gweithgareddau Ardal Allanol

I  ddatblygu geirfa dros, o dan, trwy,ar
	Creu ystod o rwystrau i Tedi er mwyn datblygu geirfa arddodiad. Bydd angen i Anna fynd a’r Tedi ar y cwrs rhwystur gan esbonio pob cam, e.e Mae’r Tedi yn mynd o dan y bont.
	Cam Cynnydd 2:
Ieithoedd, Llythrennedd a Chyfathrebu

Rwy’n gallu siarad yn glir, gan amrhywio mynegiant ac ystumiau er mwyn cyfathrebu fy syniadau  


	
	4.
Ymwybyddiaeth Ffonolegol

I ddefnyddio sillafau i adeiladu geiriau
	Rhoddir teganau mewn bag teimlo, mae angen i Anna i ddewis un ar y tro gan glapio y nifer o sillafau sydd yn y gair.
	Cam Cynnydd 1:

Rwy’n gallu segmentu a chyfuno.

Rwy’n dechrau datblygu fy ngwybodaeth o gyfatebiaeth graffem-ffonem.





	Wythnos 5 
	Nod y Wers
	Gweithgareddau
	Cysylltiadau a’r Cwricwlwm

	
	1.
 Grwp ChATT
· 
I ddatblygu sgwrs gan ddefnyddio Stribed Comig
	Ateb cwestiynau i  ddatblygu sgwrs Stribed Comig gan ddefnyddio lluniau a symbolau sy’n dangos manylder.
	Cam Cynnydd 2:

Rwy’n gallu siarad yn glir, gan amrhywio mynegiant ac ystumiau er mwyn cyfathrebu fy syniadau.

	
	2.
 Cynllun Aled Afal

I drafod darluniadau a stori Aled Afal
	Trafod Darluniad yr ystafelloedd tu fewn sef yr ystafell fyw a’r gegin. (tudalen 11-13)
Holi Cwestiynau

e.e “y bocs tegan” Beth sydd tu fewn y bocs? Ble mae’ch bocs teganau chi? 
Mae Aled Afal yn eistedd wrth fwrdd y gegin. Beth mae o’n cael i swper? Beth wyt ti’n hoffi cael i swper?
	Cam Cynnydd 2:

Rwy’n gallu deall ac ymateb i ystod o gwestiynau a chyfarwyddiadau aml-gam mewn amrywiaeth o gyd-destunau cyfarwydd ac anghyfarwydd


	
	3.
Gweithgareddau Ardal Allanol

I drefnu rhifau
	 Creu llinell gan ddefnyddio sialc. Yna trefnu’r cerrig bach sydd a rhifau arnynt mewn trefn.
	Mathemateg a Rhifedd 

Cam Cynnydd 1:

Rwyf wedi cael profiad o rifau a’u harchwilio mewn amgylchiadau sy’n llawn rhifau, yn yr awyr agored gan gael profi o rai trefnol. 




	
	4.
Ymwybyddiaeth Ffonolegol

I adnabod odlau mewn rhigymau
	Wrth wrando ar rhigymau mae angen i Anna nodi’r odlau coll.
	Cam Cynnydd 2:

Rwy’n gallu adnabod nodweddion gwahanol fathau o destunau a defnyddio iaith briodol i siarad amdanyn nhw.





	Wythnos 6
	Nod y Wers
	Gweithgareddau
	Cysylltiadau a’r Cwricwlwm

	
	1.
 Grwp Chatt
I ddatblygu sgwrs gan ddefnyddio stribed comig
	Datblygu sgwrs stribed comig gan ddefnyddio lluniau syml i fynegi’u teimladau a’u meddyliau.
	Cam Cynnydd 2:

Rwy’n gallu siarad yn glir, gan amrhywio mynegiant ac ystumiau er mwyn cyfathrebu fy syniadau.

	
	2.
 Cynllun Aled Afal

Trafod darluniadau sy’n darparu pwyntiau cymhelliant dechrau
	Trafod Darluniad yn yr ystafell ymolchi a’r ystafell wely (tudalen 15-17)
Holi Cwestiynau

“Mae Aled Afal yn mwynhau ei amser bath.”
e.e Sut ydym yn gwybod hyn? Beth yw ei hoff degan? Beth yw eich hoff degan bath chi? 
“Mae Aled Afal yn mynd i’r gwely.” Beth yw ei hoff degan? Ydych chi’n mynd a tegan meddal i’r gwely” Ydy chi’n cael stori”

	Cam Cynnydd 2:

Rwy’n gallu deall ac ymateb i ystod o gwestiynau a chyfarwyddiadau aml-gam mewn amrywiaeth o gyd-destunau cyfarwydd ac anghyfarwydd


	
	3.
Gweithgareddau Ardal Allanol

Adnabod llythrennau ac adeiladu geirfa 2/3 llythyren 
	Mynd i “bysgota” am lythrennau gan ddefnyddio rhwyd. Bydd llythrennau ar beli ping pong.
	Ieithoedd, Llythrennedd a Chfathrebu

Cam Cynnydd 2:

Rwy’n gallu defnyddio defnyddio unedau sain o amrywiol feinitau er mwyn dysgu darllen.

	
	4.
Ymwybyddiaeth Ffonolegol

i ddwyn i gof rhigymau adnabyddus 
	Wrth edrych ar luniau/cardiau amrwyiol, mae angen i Anna cyfatebu’r rhigymau gan ymuno.
	Cam Cynnydd 2:

Rwy’n gallu adnabod nodweddion gwahanol fathau o destunau a defnyddio iaith briodol i siarad amdanyn nhw.




Rhan 1 – 3508 o eiriau 
Rhan 2 – 1699 o eiriau

